Rhein-Main-området

Rhein-Main-området (eller Frankfurt/Rhein-Main, tysk: Rhein-Main-Gebiet) er et metropolområde hovedsakelig i den sydlige delen av den tyske delstaten Hessen, men også i Rheinland-Pfalz og den nordvestligste delen av den bayerske Franken-regionen. Selv om området betegnes som polysentrisk, utgjør den internasjonale metropolen Frankfurt am Main det klare midtpunktet. Etter Rhein-Ruhr-området er det Tysklands nest største metropolområde, og har en befolkning på vel over 5,5 millioner mennesker. Den er en av de mest velstående regioner i Europa.

Ved siden av Frankfurt inkluderer området byene Wiesbaden, Mainz, Rüsselsheim am Main, Bad Homburg, Darmstadt, Offenbach am Main, Hanau, Aschaffenburg og Giessen, i noen sammenhenger også Marburg og Wetzlar.

 Referanser 

Kategori:Rhein-Main-området
Kategori:Tyske metropolområder
Kategori:Hessens geografi
Kategori:Rheinland-Pfalzs geografi
Kategori:Bayerns geografi